MT
20.2.2023
Il-Ġurnal Uffiċjali tal-Unjoni Ewropea
C 63/35
Dispożittiv 1) Ir-rikors huwa miċħud.
2) Il-kontrotalba ta’ Entreprise commune “Technologies numériques clé” hija milqugħha.
3) Green Power Technoloġies, SL hija kkundannata tħallas lil Entreprise commune “Technologies numériques clé” is-somma ta’ EUR 204 302,13 mitluba minn din tal-aħħar fil-kuntest tal-kontrotalba.
4) GreenPower Technoloġies hija kkundannata għall-ispejjeż.
(1)
ĠU C 371, 3.11.2020.
Digriet tal-Qorti Ġenerali tal-14 ta’ Diċembru 2022 – Jinan Meide Casting et vs Il-Kummissjoni (Kawża T-687/20) (1) (“Dumping – Importazzjonijiet ta’ fittings tal-fondut għal tubi jew pajpijiet bil-kamin, ta’ ħadid fondut malleabbli, li joriġinaw miċ-Ċina – Impożizzjoni mill-ġdid tad-dazju antidumping definittiv – Ċertezza legali – Aspettattivi leġittimi – Nuqqas ta’ retroattività – Artikolu 10 tar-Regolament (KE) Nru 1225/2009 (li sar l-Artikolu 10 tar-Regolament (UE) 2016/1036) – Proporzjonalità – Reġistrazzjoni tal-importazzjonijiet – Artikolu 14(5) tar-Regolament Nru 1225/2009 (li sar l-Artikolu 14(5) tar-Regolament 2016/1036)”) (2023/C 63/43) Lingwa tal-kawża: l-Ingliż Partijiet Rikorrenti: Jinan Meide Casting Co. Ltd (Jinan, iċ-Ċina), u l-għaxar rikorrenti l-oħra li isimhom jidher fl-anness għas-sentenza (rappreżentanti: R. Antonini, E. Monard u B. Maniatis, avukati) Konvenut: Il-Kummissjoni Ewropea (rappreżentanti: K. Blanck u G. Luengo, aġenti)
Suġġett Permezz tar-rikors tagħhom ibbażat fuq l-Artikolu 263 TFUE, ir-rikorrenti jitolbu l-annullament tar-Regolament ta’ Implimentazzjoni tal-Kummissjoni (UE) 2020/1210 tad-19 ta’ Awwissu 2020 li jimponi mill-ġdid dazju antidumping definittiv fuq importazzjonijiet ta’ fittings tal-fondut għal tubi jew pajpijiet bil-kamin, ta’ ħadid fondut malleabbli u ħadid fondut bil-grafit sferojdali, li joriġinaw mir-Repubblika tal-Poplu taċ-Ċina, manifatturati minn Jinan Meide Castings Co., Ltd wara s-sentenza tal-Qorti Ġenerali fil-kawża T-650/17 (ĠU 2020, L 274, p. 20).
Dispożittiv 1) Ir-rikors huwa miċħud.
2) Jinan Meide Casting Co.
Ltd u r-rikorrenti l-oħra li isimhom jidher fl-anness huma kkundannati għall-ispejjeż.
(1)
ĠU C 19, 18.1.2021.